b"\n_START_ARTICLE_\nDemonul nop\xc8\x9bii\n_START_SECTION_\nPrezentare\n_START_PARAGRAPH_\nFilmul prezint\xc4\x83 povestea reporterului Richard Dees de la revista Inside View \xc3\xaen \xc3\xaencercarea sa de a urm\xc4\x83ri \xc8\x99i prinde un criminal care \xc3\xae\xc8\x99i ucide victimele \xc3\xaentr-un stil vampiristic, \xc8\x99i care aparent zboar\xc4\x83 spre fiecare scen\xc4\x83 a crimei cu avionul s\xc4\x83u personal, un Sky Master negru. F\xc4\x83r\xc4\x83 niciun motiv oarecare de fiecare dat\xc4\x83 c\xc3\xa2nd avionul st\xc4\x83 \xc3\xaentr-un aeroport, sub el se g\xc4\x83se\xc8\x99te un fel de murd\xc4\x83rie, p\xc4\x83m\xc3\xa2nt amestecat cu viermi. Scenariul culmineaz\xc4\x83 cu confruntarea lui Dees cu zbur\xc4\x83torul nop\xc8\x9bii. \xc3\x8entr-o toalet\xc4\x83 a aeroportului, vampirul \xc3\xael face pe Richard Dees s\xc4\x83-\xc8\x99i piard\xc4\x83 min\xc8\x9bile. Richard Dees ia un topor \xc8\x99i \xc3\xaencepe s\xc4\x83 loveasc\xc4\x83 cu el cadavrele. Poli\xc8\x9bia apare \xc8\x99i-l aresteaz\xc4\x83 pe Richard Dees, toate dovezile indic\xc3\xa2ndu-l pe el ca fiind criminalul._NEWLINE_Povestirea original\xc4\x83 este asem\xc4\x83n\xc4\x83toare, singura diferen\xc8\x9b\xc4\x83 este introducerea unui nou personaj \xc3\xaen film: Katherine Blair, o femeie reporter de la revista Inside View, care este rivala lui Dees \xc3\xaen ceea ce prive\xc8\x99te scrierea articolului.\n_START_SECTION_\nLeg\xc4\x83turi cu alte lucr\xc4\x83ri ale lui King\n_START_PARAGRAPH_\nDemonul nop\xc8\x9bii con\xc8\x9bine multe referiri la mitologia Stephen King, cele mai multe dintre ele nefiind prezente \xc3\xaen povestirea original\xc4\x83. \xc3\x8en scena \xc3\xaen care Katherine se uit\xc4\x83 la unele dintre articolele lui Richard din Inside View, vom vedea c\xc4\x83 cele mai multe titluri se refer\xc4\x83 la alte povestiri ale Stephen King. 'Springheel Jack Strikes Again!' se refer\xc4\x83 la Strawberry Spring, 'Headless Lamaze Leads To Successful Birth!' se refer\xc4\x83 la The Breathing Method, 'Kiddie Cultists in Kansas Worship Creepy Voodoo God!' se refer\xc4\x83 la Children of the Corn, 'Satanic Shopkeeper Sells Gory Goodies!' se refer\xc4\x83 la Needful Things, 'Naked Demons Levelled My Lawn!' se refer\xc4\x83 la The Lawnmower Man \xc8\x99i 'The Ultimate Killer Diet! Gypsy Curse Flays Fat Lawyer's Flesh' se refer\xc4\x83 la Thinner. Filmul are, de asemenea, o scen\xc4\x83 \xc3\xaen care personajele vorbesc despre o profesoar\xc4\x83 care a ucis un grup de copii de cinci ani deoarece a crezut ca ace\xc8\x99tia complotau \xc3\xaempotriva ei, o trimitere la povestirea Suffer the Little Children, unde acest lucru se \xc3\xaent\xc3\xa2mpl\xc4\x83._NEWLINE_Richard Dees, protagonistul din Demonul nop\xc8\x9bii, de asemenea, apare \xc3\xaen romanul The Dead Zone, unde \xc3\xaencearc\xc4\x83 s\xc4\x83 ia un interviu bolnavului psihic Johnny Smith pentru acea\xc8\x99i revist\xc4\x83 Inside View. \xc3\x8en postfa\xc8\x9ba sa la Nightmares and Dreamscapes, Stephen King afirm\xc4\x83 c\xc4\x83 el crede c\xc4\x83 vampirul din povestirea Popsy este acela\xc8\x99i vampir care a ap\xc4\x83rut \xc3\xaen The Night Flier."